Қайрат Сатыбалды мемлекетке тағы 50 млрд теңгеден астам активін қайтарады - Бас прокуратура
DATE: 11:30, 15 Тамыз 2024 | GMT +5
TITLE: Қайрат Сатыбалды мемлекетке тағы 50 млрд теңгеден астам активін қайтарады - Бас прокуратура
URL: https://kaz.inform.kz/news/kayrat-satibaldi-memleketke-tagi-50-mlrd-tengeden-astam-aktivn-kaytaradi-bas-prokuratura-a8906a/
META: DATE: 11:30, 15 Тамыз 2024 | GMT +5
TOTAL WORDS: 179
AUTHOR(S):
TEXT: Бұл активтердің жалпы сомасы бағалауды ескергенде, 50 млрд теңгеден асады. Қазіргі таңда 18 млрд теңгенің активтері қайтарылды. «Олардың қатарында Алматыдағы 2 ірі бизнес орталығы, коммерциялық жылжымайтын мүлік және Астананың беделді ауданындағы элиталық үй бар. Сатыбалдыұлынан тінту барысында алынған 95 мың АҚШ доллары Арнайы мемлекеттік қорға аударылды. Сонымен қатар жүздеген миллион теңгеге эксклюзивті зергерлік бұйымдар, брендтік сағаттар, коллекциялық монеталар және басқа да сәнді бұйымдар мемлекетке қайтарылды», — деп жазды бақылаушы органнан. Біріккен Араб Әмірліктерінен жалпы құны 192 млн теңгені құрайтын Rolls-Royce Cullinan және Aston Martin маркалы көліктер түріндегі активтер қайтарылды. Жалпы сомасы 33 млрд теңгені құрайтын Қ. Сатыбалдыұлы мен оның жақындарына тиесілі шетелдік мүліктің тапсырылуы аяқталу сатысында. «Оның қатарында Дубай қаласындағы құны 20 млрд теңге тұратын екі бағалы вилла; Францияның Көкшіл жағалауындағы құны 4 млрд теңге тұратын төрт элиталық пәтер; құны 5 млрд теңге тұратын Ресейдің Мәскеу қаласындағы беделді тұрғын үй кешендеріндегі 15 жылжымайтын мүлік; құны 4 млрд теңгеден астам Түркияның Бодрум және Стамбул қалаларындағы екі элиталық вилла және пәтер жатады. Басқа істерді ескере отырып, Қ. Сатыбалдыұлы 2, 5 жыл ішінде мемлекетке 783 млрд теңгеге активтерді қайтарды», — делінген ақпаратта
